גאוטם אדאני

גאוטם שנטילאל אדאני (בהינדי: गौतम अदाणी; נולד ב-24 ביוני 1962) הוא תעשיין ומיליארדר הודי, יו"ר ומייסד קבוצת אדאני, תאגיד הודי רב-לאומי שבסיסו באחמדאבאד העוסק בפיתוח נמלים ופעולות שונות בהודו.<ref></ref> אדאני הוא נשיא קרן אדאני, המונהגת בעיקר על ידי אשתו פריטי אדאני.

הוא הקים את קבוצת אדאני בשנת 1988 וגיוון את עסקיו, בין היתר למשאבים, לוגיסטיקה, אנרגיה, חקלאות, ביטחון וחלל.<ref name="auto"></ref>

במאי 2022 נכנס לראשונה לרשימת חמשת האנשים העשירים בעולם, כאשר הונו האישי הוערך במעל 125 מיליארד דולר, חודש לאחר מכן עקף את ביל גייטס ועלה למקום הרביעי, ובהמשך השנה רשם שווי של 157 מיליארד דולר ועקף זמנית גם את ג'ף בזוס, וברנאר ארנו, והיה שני רק לאילון מאסק.

== חיים מוקדמים ==
גאוטם אדאני נולד ב־24 ביוני 1962 במשפחה ג'ייניסטית, לשנטילאל ושנטי אדאני באחמדאבאד שבגוג'ראט.<ref></ref> יש לו 7 אחים והוריו היגרו מהעיירה תרד שבצפון גוג'ראט.<ref></ref> אביו היה סוחר טקסטיל.<ref></ref> הוא התחנך בבית הספר "Sheth Chimanlal Nagindas Vidyalaya" באחמדאבאד. הוא נרשם לתואר ראשון במסחר באוניברסיטת גוג'ראט, אך נשר לאחר השנה השנייה. אדאני התעניין בעסקים, אך לא בעסקי הטקסטיל של אביו.<ref></ref>

== קריירה ==
בשנת 1978, כנער, עבר אדאני למומבאי לעבוד כסדרן יהלומים אצל האחים מהנדרה. הוא עבד שם במשך 2–3 שנים לפני שהקים חברת תיווך יהלומים משלו בזאברי בזאר, מומבאי.<ref></ref>

בשנת 1981, אחיו הבכור מנסוקבהאי אדאני קנה יחידת פלסטיק באחמדאבאד והזמין אותו להיות המנהל תפעול. מיזם זה התגלה כשערו של עדני למסחר עולמי באמצעות יבוא פוליוויניל כלוריד (PVC).<ref></ref>

בשנת 1985 החל לייבא פולימרים ראשוניים לתעשיות בקנה מידה קטן. בשנת 1988 הקים אדאני את "אדאני אקספורטס בע"מ", כיום "אדני אנטרפרייז בע"מ", חברת האחזקות של קבוצת אדאני. במקור, החברה עסקה בסחורות חקלאיות ואנרגיה.<ref name="Gautam Adani"></ref>

ב-1991 התברר שמדיניות הליברליזציה הכלכלית הייתה חיובית עבור החברה שלו והוא החל להרחיב את העסקים למסחר במתכות, טקסטיל ומוצרי אגרו.

בשנת 1994 הודיעה ממשלת גוג'ראט על מיקור חוץ ניהולי של נמל מונדרה ובשנת 1995 אדאני קיבל את החוזה.<ref></ref>

בשנת 1996 הוקמה זרוע עסק האנרגיה של קבוצת אדאני, "אדאני פאואר". חברת אדאני פאואר מחזיקה תחנות כוח תרמיות בהספק של 4,620 מגה-וואט, יצרנית הכוח התרמי הפרטי הגדולה ביותר במדינה.<ref></ref>

בשנת 2006, אדאני נכנס לעסקי ייצור החשמל. בשנים 2009–2012 רכש את נמל אבוט פוינט באוסטרליה ואת "מכרה פחם כרמיכאל" בקווינסלנד.<ref></ref>

במאי 2020 זכה עדני בהצעה הסולארית הגדולה בעולם של תאגיד אנרגיה סולארית בהודו (SECI) בשווי של 6 מיליארד דולר. פרויקט תחנת כוח פוטו-וולטאית 8,000 מגה-וואט תוקם על ידי "אדאני גרין" ו"אדאני סולאר" תקים חוות ייצור של 2,000 מגה-וואט נוספים של תאים סולאריים ומודולים נוספים.<ref></ref><ref></ref>

בספטמבר 2020 רכש אדאני 74% ממניות נמל התעופה מומבאי, שהוא נמל התעופה השני בגודלו (תעבורת נוסעים) בהודו.

בשנת 2022 נכלל ברשימת טיים 100.<ref></ref>

ב-14 ביולי 2022 זכתה במכרז להפעלת נמל חיפה השותפות שכוללת את גדות מסופים לכימיקלים (30%) וקבוצת אדאני הנשלטת על ידי אדאני (70%). ב-10 בינואר 2023 קבוצת אדאני-גדות שילמה למדינת ישראל 2.9 מיליארד ש"ח ובזה הושלם תהליך הפרטת הנמל.

בסוף ינואר 2023 פרסמה חברת המשקיעים האמריקאית הינדנבורג ריסרץ' טענות שלפיהן קבוצת אדאני, שבראשה גאוטם אדאני, ביצעה מניפולציה בשערי המניות שלה. הבורסה ההודית טולטלה, S&P שינתה את דירוג החוב שלו לשלילי, והפייננשל טיימס הזהיר את ממשלת הודו כי אם היא לא תברר לגביו התנהלותו, רצינותה בכלכלה העולמית תועמד בספק. שווי החברה עבר טלטלה. משרד התובע במחוז המזרחי של ניו יורק וה-SEC מנהלים חקירה נגד קבוצת אדאני.

== חיים אישיים ==
גאוטם אדאני נשוי לפריטי אדאני ולהם שני ילדים.<ref></ref><ref></ref><ref> </ref> הוא נחטף והוחזק כבן ערובה בגין כופר בשנת 1998, אך שוחרר מבלי לגבות את הכסף.<ref></ref><ref></ref> הוא היה במלון טאג' במהלך פיגועי מומבאי בשנת 2008, אך שרד על ידי כך שהתחבא בשירותים.<ref></ref><ref></ref>

==קישורים חיצוניים==

* 

* [https://www.ynet.co.il/economy/article/rk1qtnb35 האיש הכי עשיר באסיה, שנחטף וכמעט נרצח בפיגוע טרור: הרוכש של נמל חיפה]
* [https://forbes.co.il/inside-gautam-and-vinod-adanis-controversial-conglomerate/ סדקים בתשתית: מה מאיים על הונם של בעלי נמל חיפה?]

== הערות שוליים ==

קטגוריה:מיליארדרים הודים
קטגוריה:הודים שהופיעו ברשימת טיים 100
קטגוריה:הודים שנולדו ב-1962